Lautoka
<s>Lautoka je grad na Fidžiju i sjedište Zapadne divizije.</s><s>Nalazi se na zapadu otoka Viti Levu, 24 km sjeverno od Nadija.</s><s>Nakon glavnog grada Suve, Lautoka je druga najvažnija luka na Fidžiju.</s><s>Budući da se grad nalazi u srcu brzorastuće regije na području rasta šećerne trske, Lautoka je poznata i kao "Šećerni Grad".</s><s>Prema podacima iz 2017. godine, Lautoka broji 71,573 stanovnika te je po tom broju treći najveći grad na Fidžiju, iza Nasinua i Suve; ranije je Lautoka bila drugi najveći grad na arhipelagu.</s>

<s>Povijest</s>

<s>Grad je dobio naziv po riječima koje na fidžijskom znače "pogodak kopljem".</s><s>Prema usmenoj predaji, ime je nastalo nakon dvoboja dvojice lokalnih moćnika.</s><s>Kada je pobjednik probo Kopljem svog protivnika, viknuo je "Lau-toka!".</s>

<s>Europljani su Lautoku otkrili 7. svibnja 1789. godine.</s><s>Tada je pomorski kapetan William Bligh uočio i grubo ucrtao obalu Lautoke, nakon čega nastavio putovati za Timor, samo da bi na brodu ubrzo izbila pobuna, kada je par mornara odanih kapetanu Blighu, zajedno s njim, izbačeno s broda te su ostavljeni da plutaju u spasilačkom čamcu.</s>

<s>Politika</s>

<s>Lautoka je dobila status naselja 1929. godine, dok je 25. veljače 1977. proglašena gradom.</s><s>Lautokom upravlja gradsko vijeće od 16 članova, koji među sobom biraju gradonačelnika.</s><s>Grad trenutno nema gradonačelnika, već od strane vlade imenovanog upravitelja, kao i u sva urbana središta nakon vojnog udara iz 2006. godine.</s><s>Lautoka je industrijsko središte i jedini grad u fidžijskoj Zapadnoj diviziji gdje preko 50% ljudi čini domaće stanovništvo.</s>

<s>Ekonomske aktivnosti</s>

<s>Lautoka je poznata kao Šećerni Grad jer se na njenom području uzgaja šećerna trska.</s><s>Najveći poslodavac u gradu je Šećerana Lautoka, koju su, za vrijeme britanske kolonijalne uprave na otoku, izgradili radnici iz Indije i Solomonskih Otoka, u periodu između 1899. i 1903. godine.</s><s>Danas tvrtka zapošljava 1,300 ljudi.</s><s>Od ostalih gospodarskih grana koje postoje u gradu tu su pivovara, destilerija, proizvodnja odjeće, čelićana, graditeljstvo, proizvodnja boja, nakita i ribolov.</s>

<s>Demografija</s>

<s>Od 1970. godine stanovništvo Lautoke rapidno raste te je u posljednjih dvadeset godina drastično promjenjena struktura.</s><s>Početkom 1970-ih grad je, prema procjenama, imao oko 12,000 stanovnika, a većina stanovnika je bila indijskog podrijetla.</s><s>Rast grada je bio i očekivan s obzirom na razvoj proizvodnje šećera.</s><s>Godine 1986., Lautoka je imala 39,000,  a 1996. gotovo 43,000 stanovnika.</s><s>Međutim, tada nije bilo jasno kako su točno definirane granice urbanog područja prilikom tog popisa.</s><s>Godine 2005., populacija je uključivala i predgrađa, pa je Lautoka imala oko 5,000 stanovnika te se prostirala na 16 km².</s><s>Ako se ukljuće i ruralna područja Lautoke, grad ima oko 80,000 stanovnika.</s><s>Također, povećava se rast autohtonog stanovništva Fidžija koje se seli na urbano područje.</s>

<s>Prema popisu iz 2017. godine, Lautoka je dosegla brojku od oko 71,500 stanovnika, čime je nastavljen rast, ali je izgubila prijašnji status drugog najvećeg grada na Fidžiju.</s><s>Tu je poziciju, s 92,000 stanovnika, preuzeo grad Nasinu.</s>

<s>Zanimljivosti</s>

<s>U Lautoki je sjedište i studio radija Mix FM Fiji, koji je jedina engleska radio stanica izvan prijestolnice Suve.</s>

<s>Reference</s>

<s>Vanjske veze</s>

<s>Gradovi na Fidžiju</s>

